Castberggården

Castberggården er en sveitservilla i Sandefjord kommune. Huset ble bygget i 1870 og regnes for å være det eldste arkitekttegnede huset i Sandefjord. Navnet har huset etter den første eieren, hvalfangstpioneren Christopher Castberg. Adressen er Hjertnespromenaden 13.

Huset er tegnet av arkitekten Jacob Wilhelm Nordan. Det er bygget som en tradisjonell sveitservilla over halvannen etasje, og med midtstilt verandaparti i full høyde. Verandaens annen etasje er oppført med et halvsirkelmotiv over hele verandaens bredde.

Halvsirkelmotivet ble anvendt innen sveitserstilen i en kort periode, og ble ikke det mest utbredte innenfor denne stilarten. Arkitekt Nordan skal selv ha tegnet en lignende villa. Også arkitekten for Stortingsbygningen, Emil Victor Langlet, og arkitekten Wilhelm von Hanno anvendte motivet tidligere.Sandefjord: Castberggården, Hjertnespromenaden 13, artemisia.no, 2000/2001, besøkt 12.1.17

I 2004 ble huset gjort om til kafé, etter at Promenadecaféen måtte legge ned. Kaféen ble lagt ned i 2007, men åpnet i igjen i 2012.Nå åpner Promenaden igjen, Sandefjords Blad 1.8.12, besøkt 12.1.17

 Referanser 

Kategori:Kulturminner i Sandefjord
Kategori:Sandefjords historie
Kategori:Byggverk i Sandefjord
Kategori:Castbergslekten